Odense Adresse-Contoirs Efterretninger, 1835-10-29
Det synes besynderligt at man, imedens Byens Kasse er i en saa maadelig Forfatning, at adskillige af dens Gader, der temmelig meget befares, antagelig paa Mangel af Evne, skjøndt høilig trængende til Forbedring, maae henligge, har paa begyndt den lidet befarne saakaldte Vindegades (der er en Jordvei, som udenfor Byen løber imellem en Deel Grundeieres Hauger, Smaalykker og Dragonbaraqver) Omdannelse til een med Steenbroe og derhos tilføiet Trottoir forsynet Vei. Forsaavidt Slottets Grund anbelanger, skal derfra være tilstaaet et Bidrag af 500 Rbd. og har Kommunen herforuden tilskudt 7 a 800 Rbd. Med denne Sum er Begyndelsen da kun gjort; thi kun omtrent 540 Alen af den lange Jordvei er hermed bleven omdannet. Man kan saaledes vente, nu da de eligerede Borgere først have indvilliget i Begyndelsen, at de, der ere saa saare villige til at frembære Forskjønnelses Forslage, uden selv at bidrage til Udførelsen, og af disse have Odense ikke Faa, ei ville udeblive med idelige Paamindelser og Nødvendigheden af Fortsættelsen, især da adskillige af disse, som bekjendt, meget afbenytte denne Vei til deres Aftenvandringer. - Det er langt fra, at jeg vil nægte Ønskeligheden af, at Vindegadeveien saavelsom alle andre og Byen løbende Kjøre- og Spadsereveie blive forskjønnede og forbedrede, men jeg troer det dog passende, under Grundeiernes nærværende Stilling, at lade slige bekostelige, ikke meere paatrængende, Anlæg fare til bedre Tider, saa meget meere som det ikke er endt med den første Bekostning, men den fortfarende Vedligeholdelse paa saadanne Luxus=Anlæg vil overstige vore og Efterkommeres Kræfter. Jeg antager, at man saa meget mindre vil mistyde Hensigten med disse mine bemærkninger, som netop jeg, som Eier af Kragsberg, nu er pligtig at bære en betydelig Deel af Vindegadeveiens Vedligeholdelse imod den samlede Kommune, eftersom jeg har næsten 22 Tdr. Hartkorn og Kommunen 36 Tdr., hvorimod jeg med fuld Føie kan aldeles unddrage mig Vedligeholdelsen af den nu med Steenbroe og Trottoir forsynede Vei. - Man vil bebreide mig, det indseer jeg, at disse bemærkninger fremsættes igjennem Pressen; hvorfor indgiver han dem ikke skrivtligen til Magistraten, Hertil svarer jeg ligesom forhen med Hensyn til mine Besværinger over Veibestyrelsen : Den af mig valgte Maade anseer jeg for den rigtigste, da Meninger, fremsatte af den anden Vei, som oftest ringeagtes og henlægges med den bemærkning: Lad os ikke give dem den Vane, saaledes at blande sig i, hvad der ikke vedkommer dem; vi skal nok styre Kommunens Affairer uden slig næsvis Jndblanding, o. s. v.; ja endog behandler man en saadan Mand, hvilket næsten skulde synes utroligt, med offentlig Revselse, saaledes som nyligen skal være passeret med en af Odense Byes Huuseiere, der havde vovet at andrage, for en af Byens eligerede Borgere, at det af mig her omhandlede Arbeide i Vindegaden uforsvarligen blev udført. Denne Mand, Brolæggermester A. Kjerbye, almindelig erkjendt for den bedste i sin Profession (den, der har lagt Broen i Vindegaden, har hidtil kun været Haandlanger ved Professionen, her til Lands, hvilket hans Arbeider i Assens med flere Stæder, viser, blev saaledes for ovenmeldte hans Yttring tilsagt at møde paa Politiekammeret, hvor Politiemesteren, Hr. Kammerjunker, v. Klauman, efter først alvorligen at have nedreven ham for hans Jndblanding i en ham uvedkommende Sag (at han maae bidrage til at betale Steenbroen, synes at forudsætte det modsatte) og truet ham med Mulct og Straf for denne hans formastelige Gierning, lod Høisamme ham derefter geleide igjennem Byen ved en Politiebetjent, med den mundtlige Ordre at aflevere ham til Borgemesteren, og paalægge denne at sørge for hans Afstraffelse, Borgemesteren, Hr. Justitsraad Ridder Reimuth (liberalere) fandt imidlertid ingen Anledning hertil, og Synderen er da sluppen indtil videre med Angesten - og vist er det - han vover ikke oftere at tage sig af Byens Bedste. Jmidlertid fremkaldte denne Kjærbyes Anmeldelse en snurrig Historie. Borgemesteren, for hvem det Anmeldte blev berettet, anmodede strax adskillige eligerede Borgere om at erkyndige sig, ved en Spadseretour igjennem Vindegaden, om og hvorvidt det Anmeldte forholdt sig rigtigt, dette skeete en Løverdag Aften efter sædvanlig Arbeidstid. - De eligerede Borgere berettede derefter Borgemesteren, at, omendskjøndt de ikke kunde give dem ud for at forstaae Brolæggerkunsten, troede de dog, at der var tilstrækkelig Grund til Klage, eftersom flere Stene i den færdigstødte Broe kunde trædes op af Leiet med Foden, og andre lode sig uden Møie vælte op med en Spadserestok, Borgemesteren bestemte derefter en Samling af Magistraten og de eligerede Borgere paa Vindegaden til Mandag Morgen derefter, og underrettede Hr. Kapitain Veimester Recke herom, da Arbeidet har staaet under hans Bestyrelse, efter velvilligt Tilbud fra hans Side. -